
Informatīvais ziņojums 
[bookmark: _Hlk117079793]“Par VSIA “Paula Stradiņa klīniskās universitātes slimnīca” augstas gatavības projekta “VSIA “Paula Stradiņa klīniskās universitātes slimnīca” vēsturisko korpusu atjaunošana un energoefektivitātes paaugstināšana un renovācija” īstenošanas termiņa pagarināšanu”

Veselības ministrija (turpmāk – VM) ir sagatavojusi šo informatīvo ziņojumu, kurā sniegta informācija par augstas gatavības projekta – VSIA “Paula Stradiņa klīniskās universitātes slimnīca” vēsturisko korpusu atjaunošana un energoefektivitātes paaugstināšana un renovācija (turpmāk – Projekts) – īstenošanas gaitu un nepieciešamiem Ministru kabineta lēmumiem, lai nodrošinātu sekmīgu Projekta īstenošanu, tādejādi Covid-19 krīzes seku pārvarēšanas un ekonomikas atlabšanas pasākumu ietvaros, veicot investīcijas ārstniecības iestāžu vēsturisko korpusu atjaunošanai, energoefektivitātes paaugstināšanai, renovācijai un infrastruktūras uzlabošanai.

1. ESOŠĀS SITUĀCIJAS RAKSTUROJUMS

Ar Ministru kabineta 2021.gada 18.marta sēdes protokollēmuma (prot. Nr.28 42.§) “Informatīvais ziņojums “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu””  2.punktu tika atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” tabulai Nr.1 “Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”. Viens no atbalstītajiem augstas gatavības projektiem bija VSIA “Paula Stradiņa klīniskās universitātes slimnīca” (turpmāk - Slimnīca) vēsturisko korpusu atjaunošana un energoefektivitātes paaugstināšana un renovācija ar kopējo budžetu 3 458 000 euro, t.sk. aktivitātes:
· siltumapgādes mezgla atjaunošana un pārbūve 1 289 850 euro; 
· vēsturiskā 21.korpusa energoefektivitātes uzlabošana un telpu pielāgošana VSIA “Paula Stradiņa klīniskās universitātes slimnīca” ambulatoro pakalpojumu sniegšana 848 075 euro; 
· VSIA “Paula Stradiņa klīniskās universitātes slimnīca” teritorijas labiekārtošana 335 000 euro; 
· vēsturiskā 5.korpusa energoefektivitātes uzlabošana un telpu pielāgošana darbam epidemioloģiskajos apstākļos 985 075 euro.
Projekta īstenotāja ir Slimnīca, kuras 100% kapitāla daļu turētāja ir VM. Slimnīca pēc ēkas nodošanas ekspluatācijā nodrošinās arī tās apsaimniekošanu.
Iekļaujot aktivitātes augstas gatavības finansējumā, Slimnīca izvērtēja to gatavību un īstenošanas termiņus.

Aktivitāte “Siltumapgādes mezgla atjaunošana un pārbūve” (turpmāk – siltumapgādes aktivitāte) paredzēja projektēšanu, ekspertīzi, būvniecību, autoruzraudzību un būvniecību. Iekļaujot aktivitāti finansējuma pieprasījumā, siltumapgādes aktivitātei ir augsta gatavības stadija – izstrādāta būvniecības ieceres dokumentācija, kas iesniegta ekspertīzes veikšanai. Līgums Nr. SKUS 493/19 par būvprojekta izstrādi un autoruzraudzību noslēgts 2019.gada 26.septembrī ar SIA “Strasa konsultanti”, noslēdzot papildus vienošanās ar gala izpildes termiņu 2020.gada 8.septembris. Būvprojekta ekspertīzi veic SIA “Baltex group” 2020.gada 23.jūlija noslēgtā līguma Nr. SKUS 396/20 ietvaros. Līdz ar pozitīvu ekspertīzes slēdzienu tiek veikts iepirkums būvdarbiem, 2021.gada 16.septembrī noslēdzot būvdarbu līgumu Nr.SKUS 511/21 ar SIA “P.M.G.” 2022.gada 31.maijā tiek noslēgta papildus vienošanās Nr.1 par tvaika nodrošināšanu ēdnīcas darbības nepārtrauktībai būvdarbu laikā 70 128 euro apmērā, t.sk. PVN. Saistībā ar nepieciešamību  darbus veikt pirms un pēc apkures sezonas objektā no 2022.gada 11.janvāra līdz 9.jūnijam bija tehnoloģiskais pārtraukums. Tvaika nodrošināšana ēdnīcas darbības nepārtrauktībai  siltumapgādes aktivitātē veidojis sadārdzinājumu 70 128 euro apmērā. Aktivitāti plānots īstenot līdz 2023.gada 28.februārim.

Aktivitāte “Vēsturiskā 21.korpusa energoefektivitātes uzlabošana un telpu pielāgošana VSIA “Paula Stradiņa klīniskās universitātes slimnīca” ambulatoro pakalpojumu sniegšanai” (turpmāk – 21.ēkas aktivitāte) paredzēja arhitektoniski mākslinieciskā inventarizāciju, projektēšanu, būvniecību, autoruzraudzību un būvuzraudzību, paredzot atjaunot ēkas jumtu, fasādi, tai skaitā logus, kā arī izveidot 5 ambulatoros kabinetus. 21.ēkas aktivitātei, iekļaujot to augstas gatavības sarakstā, bija izstrādāts būvprojekts jumtam un noslēgts būvdarbu līgums ar SIA “JAR Celtnieks un CO”. Būvdarbu veicējs, noslēdzot līgumu 2020.gada 17.novembrī, darbus plānoja uzsākt 2021.gada pavasarī līdz ar labvēlīgu laika apstākļu iestāšanos. Darbus neuzsāka, dēļ izmaksu paaugstināšanās un piegāžu kavējumiem, ko izraisīja pandēmija. Secīgi, 2021.gada 8.jūnijā būvdarbu izpildītājs SIA "JAR Celtnieks un CO" informē Slimnīcu, ka vienpusēji atsakās no līguma izpildes. Tiek sagatavota un parakstīta vienošanās par līguma izbeigšanu. Slimnīca veic jaunu aptauju starp vispārīgās vienošanās Nr. SKUS 670/20-VV dalībniekiem, lai noskaidrotu, kam saskaņā ar vispārīgās vienošanās Nr. SKUS 670/20-VV noteikumiem būtu piešķiramas līguma slēgšanas tiesības būvdarbu veikšanai. 2021.gada 23.jūlijā Slimnīca saņem piedāvājumus, kur lētākais piedāvājums ir ar 64 314 euro sadārdzinājumu pret plānoto. Pirms līguma slēgšanas tiek meklēti risinājumi sadārdzinājuma segšanai. Paralēli tiek veikti fasādes projektēšanas darbi, kas norit pēc plāna. Fasādes projektēšanu veic SIA “Būvdizains” 2020.gada 15.jūnija līguma Nr. SKUS 314/20 ietvaros. 2021.gada 18.augstā Slimnīca noslēdz jaunu būvdarbu līgumu Nr.SKUS 463/21 ar SIA “Moduls Engineering”, līguma summa par jumta darbiem 237 257 euro, ieskaitot PVN, un fasādes atjaunošanas darbiem 187 057 euro, ieskaitot PVN. 2021.gadā rudenī SIA “Moduls Engineering” uzsāk būvdarbus, veicot konstrukciju atsegšanu, kur atklājas nepieciešamība iekļaut papildus darbus pārseguma nesošo konstrukciju nostiprināšanai, kuri sākotnējā būvprojektā nav paredzēti. 2022.gada 1.martā tiek noslēgta papildus vienošanās ar SIA “Baltex Group” par papildu projektēšanas darbiem, tiek uzsākta projektēšana un projekta izmaiņu saskaņošana atbilstoši normatīviem. 2022.gada 4.jūlijā saņemts pozitīvs ekspertīzes slēdziens par izmaiņām būvprojektā. Projekta dokumentācija nosūtīta būvdarbu veicējam papildu izmaksu aprēķināšanai. 2022.gada augustā Slimnīca saņem piedāvājumu no būvdarbu veicēja pārseguma pastiprināšanas darbiem un kopējo cenu sadārdzinājumam. Attiecībā pret sākotnējo līguma darbu cenu sadārdzinājums un papildu darbu izmaksas pārsniedz 65% no kopējās līguma cenas, līdz ar to, ņemot vērā Publisko iepirkumu likumā noteikto un līgumā paredzētos noteikumus, secināts, ka nevar veikt izmaiņas esošajā līgumā un līdz ar to līgums ar SIA “Moduls Engineering” par 21.korpusa jumta būvniecību tiek izbeigts. Paralēli, Slimnīca veic jaunu vispārīgās vienošanās Nr. SKUS 670/20-VV dalībnieku aptauja jumta būvdarbu veikšanai. Saskaņā ar vispārīgās vienošanās Nr. SKUS 670/20-VV noteikumiem līguma slēgšanas tiesības tiek piešķirtas SIA “Newcom Construction” par kopējo summu 207 502 euro bez PVN, 2022.gada 12.septembrī noslēdzot būvdarbu līgumu Nr.SKUS 579/22 ar darbu izpildes termiņu 3,5 mēneši. 21.korpusa jumta un fasādes būvniecības darbus plānots pabeigt līdz 2023.gada 30.aprīlim.
21.ēkas aktivitāte iekļauj piecu ambulatoro kabinetu izveidi, kur 2021.gada 16.septembrī noslēgts līgums par projektēšanas darbiem ar SIA “Baltex Group” ar gala izpildes termiņu 2022.gada 3.jūlijā. Projektētājs kavē termiņus, līdz 2022.gada oktobrim Slimnīca projektu nav saņēmusi.   Izvērtējot īstenošanas riskus, rosinām lemt par apakšaktivitātes izslēgšanu no augstas gatavības projekta saraksta, novirzot apakšaktivitātes finansējumu 391 548 euro apmērā uz Projekta aktivitāti “Vēsturiskā 5.korpusa energoefektivitātes uzlabošana un telpu pielāgošana darbam epidemioloģiskajos apstākļos sadārdzinājumu segšanai” sadārdzinājuma segšanai, finansējot ambulatoro kabinetu būvdarbus no Slimnīcas budžeta.

Aktivitāte “VSIA “Paula Stradiņa klīniskās universitātes slimnīca” teritorijas labiekārtošana” (turpmāk – labiekārtošanas aktivitāte). Labiekārtošanas aktivitāte iekļauj teritorijas bruģēšanu, asfaltēšanu un žoga izbūvi. Bruģēšanas darbus veic SIA “D Būve” līguma Nr.SKUS 94/20 ietvaros ar darbu izpildi līdz 2021.gada 10.oktobrim. Tie tiek veikti saskaņā ar plānoto grafiku paredzētajā apjomā. Asfaltēšanas darbus veic SIA “Mitbau AC” un SIA “V Serviss” līguma Nr. SKUS 428/21 un Nr. SKUS 4564/20 ietvaros. Asfaltēšanas darbi izpildīti pilnā apjomā.
Lai veiktu Slimnīcas žoga atjaunošanas darbus 2021.gada 6.jūlijā izsludināta cenu aptauja projektēšanai, kuru neregulē Publiskais iepirkums, jo paredzamā līgumcena nesasniedz Publisko iepirkumu likuma piemērošanas robežvērtības (piegādēm/pakalpojumiem no 10 000 euro, būvdarbiem no 20 000 euro). Līgums Nr. SKUS 426/21 ar SIA “CMB” par žoga projektēšanu noslēgts 2021.gada 3.augustā, kur projektēšana, iekļaujot saskaņojumus un būvatļaujas saņemšanu jāveic 5 mēnešu laikā no līguma noslēgšanas, t.i. līdz 2021.gada 31.decembrim. Secīgi, pēc projektēšanas darbu pabeigšanas no 2022.gada 21.marta līdz 25.martam tiek veikta žoga būvdarbu tirgus izpēte, kuras laikā netiek saņemts neviens piedāvājums. 2022.gada 6.aprīlī Slimnīca izsludina atklātu konkursu žoga būvdarbiem ar piedāvājumu iesniegšanas termiņu – 28.aprīlis. 9.jūnijā iepirkums tiek pārtraukts, jo saņemtie piedāvājumi pārsniedza plānoto līgumcenu vairāk kā par 50 %. 2022.gada 10.jūnijā tiek izsludināts atkārtots iepirkums ar piedāvājumu iesniegšanas termiņu 1.jūlijā. 2022.gada 8.augustā noslēgts žoga būvdarbu līgums Nr.SKUS 484/22 ar SIA “Build-Invest Latvia”. Būvdarbus uzsāk ar vecā žoga demontāžas darbiem, kur pie to izpildes vietām tiek konstatēta pamatu neesamība, kas ietekmē plānoto būvdarbu apjomu. 2022.gada 17.oktobrī Slimnīca saņem finanšu piedāvājumu papildus darbiem par 85 755 euro ar PVN. Pandēmijas, Krievijas iebrukuma Ukrainā dēļ un papildus apjoma dēļ projektā veidojies sadārdzinājums 420 574 euro ar PVN apjomā. Žoga būvniecības darbus plānots pabeigt līdz 2023.gada 28.februārim.

Aktivitāte “Vēsturiskā 5.korpusa energoefektivitātes uzlabošana un telpu pielāgošana darbam epidemioloģiskajos apstākļos” (turpmāk – 5. ēkas aktivitāte) paredz projektēšanu, būvniecību, autoruzraudzību, būvuzraudzību un pārvākšanās izmaksas. Īstenojot aktivitāti, tiks atjaunots vēsturiskais 5.korpuss, radot drošu, ergonomisku un energoefektīvu vidi darbam. 2021.gada 15.jūlijā iesniegta vēsturiskā mantojuma ēkas arhitektoniski mākslinieciskā inventarizācija. 2021.gada 30.jūlijā Slimnīca uzsāk vispārīgās vienošanās SKUS 154/21-VV dalībnieku aptauju projektēšanas darbiem un autoruzraudzībai, lai noskaidrotu, kam saskaņā ar vispārīgās vienošanās SKUS 154/21-VV noteikumiem būtu piešķiramas līguma slēgšanas tiesības ar piedāvājumu iesniegšanu 13.augustā. 18.augustā līguma slēgšanas tiesības par projektēšanas darbiem un autoruzraudzību  tiek piešķirtas  SIA “Campaign” par 22 315 euro ar PVN ar būvprojekta izstrādes termiņu 2021.gada 31.decembris. 2021.gada 27.decembrī projekts iesniegts Nacionālā kultūras mantojuma pārvaldē, ar to uzsākot projekta saskaņošanas procesu institūcijās. Projekta saskaņošana un tā precizēšana ilgst pusgadu un tikai 2022.gada 28.jūnijā projekts tiek nodots būvekspertīzes veikšanai SIA “Baltex Group”. Saņemts pozitīvs būvekspertīzes slēdziens. 2022.gada 9.augustā Slimnīca uzsāk aptauju starp vispārīgās vienošanās SKUS 508/22 dalībniekiem, lai noskaidrotu, kam saskaņā ar vispārīgās vienošanās SKUS 508/22 noteikumiem būtu piešķiramas līguma slēgšanas tiesības par būvdarbu veikšanu. 2022.gada 9.septembrī parakstīts līgums par būvdarbu veikšanu ar izvēlēto dalībnieku "Newcom Construction". Būvdarbi uzsākti septembra beigās. Būvdarbu izpildes termiņš 6 mēneši no objekta nodošanas uzņēmējam. Pandēmijas un Krievijas iebrukuma Ukrainā dēļ projektā veidojies sadārdzinājums 801 924 euro apjomā. 5.korpusa būvdarbus plānots pabeigt ar 2023.gada 31.decembri.

Projekta kopējais sadārdzinājums ir 1 319 262 euro, t.sk. pa aktivitātēm:
· siltumapgādes mezgla atjaunošanai un pārbūvei par 70 128 euro; 
· vēsturiskā 21.korpusa energoefektivitātes uzlabošanai un telpu pielāgošanai VSIA “Paula Stradiņa klīniskās universitātes slimnīca” ambulatoro pakalpojumu sniegšana par 26 636 euro; 
· VSIA “Paula Stradiņa klīniskās universitātes slimnīca” teritorijas labiekārtošanai par 420 574 euro; 
· vēsturiskā 5.korpusa energoefektivitātes uzlabošanai un telpu pielāgošanai darbam epidemioloģiskajos apstākļos par 801 924 euro.

	Nr.p.k.
	Projekts
	Sākotnēji plānotais projekta budžets (EUR)
	Noslēgto līgumu summa EUR
	Sadārdzinājums (EUR)
	Apgūtais finansējums uz š.g. 1.novembri (EUR)
	Piezīmes

	1
	Siltumapgādes mezgla atjaunošana un pārbūve
	1 289 849.88
	1 359 977.73
	70 127.85
	548 364.00
	

	2
	Vēsturiskā 21.korpusa energoefektivitātes uzlabošana un telpu pielāgošana PSKUS ambulatoro pakalpojumu sniegšanai
	848 075.06
	483 162.21*
	26 635.38
	55 570.00
	*noslēgto līgumu informācijā nav iekļauta apakšaktivitāte par piecu ambulatoro kabinetu izveidi

	3
	PSKUS teritorijas labiekārtošana
	335 000.00
	755 574.37
	420 574.37
	266 409.00
	

	4
	Vēsturiskā 5.korpusa energoefektivitātes uzlabošana un telpu pielāgošana darbam epidemioloģiskajos apstākļos
	985 075.06
	1 786 999.16
	801 924.10
	2 860.00
	

	 
	Kopā
	3 458 000.00
	4 385 713.47
	1 319 261.70
	873 203.00
	



Ņemot vērā, ka aktivitātes “Vēsturiskā 21.korpusa energoefektivitātes uzlabošana un telpu pielāgošana VSIA “Paula Stradiņa klīniskās universitātes slimnīca” ambulatoro pakalpojumu sniegšanai” ietvaros netiks realizēta apakšaktivitāte par 5 ambulatoro kabinetu izveidi, finansējums 391 548 euro apmērā tiek novirzīts projekta sadārdzinājuma segšanai, tādā veidā samazinot kopējo sadārdzinājumu no 1 319 261,70 euro uz 927 713,47 euro.
VM sagatavoja informatīvo ziņojumu “Par nekustamo īpašumu atsavināšanu veselības aizsardzības vajadzībām un kapitālsabiedrības pamatkapitāla palielinājumu, lai daļēji segtu augstas gatavības projekta ietvaros radušos sadārdzinājumu”, kurā tika norādīts, ka sadārdzinājuma 927 713,47 euro daļējai segšanai tiek novirzīts 222 885 euro VM budžetā, atbilstoši likumam “Par valsts budžetu 2022.gadam” prioritāram pasākumam “Zemes un nekustamo īpašumu iegādes investīcijas RAKUS, RPNC un PSKUS”, plānoto un neizlietoto finansējumu. Iepriekšminētais informatīvais ziņojums tika izskatīts Ministru kabineta 2022.gada 20.decembra sēdē (prot. Nr.66 63.§) un atbilstoši 3. un 5.punktam un Finanšu ministrijas 2022.gada 28.decembra rīkojuma Nr.880 “Par apropriācijas pārdali” 1.2.apakšpunktam finansējums 222 885 euro apmērā tika novirzīts augstas gatavības projekta ietvaros radušā sadārdzinājuma daļējai segšanai.
Pārējais sadārdzinājums 704 828,47 euro tiks finansēts no Slimnīcas budžeta, no investīcijām, kas iekļautas kapitālsabiedrības investīciju plānā, taču nav izmantotas – ieguldīšanas procesā ir radies ietaupījums vai arī notikusi darbību pārplānošana. Investīciju plāns iesniegts Finanšu ministrijā 2022.gada jūlijā fiskālo prognožu izstrādes procesā, sagatavojot likumprojektu “Par valsts budžetu 2023.gadam un budžeta ietvaru 2023., 2024. un 2025.gadiem”.
Kā sākotnējais Projekta īstenošanas gala termiņš tika noteikts 2022. gada 31. decembris.

VM un Slimnīca šobrīd veic visu iespējamo, neskatoties uz prognozējamo Projekta būvniecības izmaksu sadārdzināšanos. Ņemot vērā projektētāju un būvnieku aizkavētos darbus un nepieciešamību veikt atkārtotas iepirkuma procedūras, jau šobrīd ir paredzams, ka vairs nav iespējams būvdarbus veikt, iekļaujoties šobrīd Projektam noteiktajā īstenošanas gala termiņā gan siltummezgla, gan labiekārtošanas, gan 21.ēkas, gan 5.ēkas aktivitātēs (2022.gada 31.decembris).
Ievērojot minēto, kā arī, ņemot vērā aktuālo informāciju par siltummezgla, labiekārtošanas, 21.un 5.ēkas aktivitātēm, nepieciešams lemt par Projekta īstenošanas gala termiņa pagarināšanu.
Pamatojoties uz Informatīvajā ziņojumā sniegto skaidrojumu par Projekta iepirkumu procesu gaitu, faktiskais 2021.gadā piešķirtā valsts, Slimnīcas un “Zemes un nekustamo īpašumu iegādes investīcijas RAKUS, RPNC un PSKUS” novirzītā finansējuma izlietojums (izdevumi) 2022. un 2023. gadā ir sekojošs:

Nepieciešamā finansējuma sadalījums pa gadiem

	Nr.p.k.
	Projekts
	Izpilde uz 31.12.2021. 
	Izpilde uz 31.12.2022.
	2023.gadā plānotā izpilde
	Pavisam kopā

	1
	Siltumapgādes mezgla atjaunošana un pārbūve
	17 539.77
	1 114 437.96
	228 000.00
	1 359 977.73

	2
	Vēsturiskā 21.korpusa energoefektivitātes uzlabošana un telpu pielāgošana PSKUS ambulatoro pakalpojumu sniegšanai
	26 873.37
	253 588.84
	202 700.00
	483 162.21

	3
	PSKUS teritorijas labiekārtošana
	67 332.89
	68 8241.48
	0.00
	755 574.37

	4
	Vēsturiskā 5.korpusa energoefektivitātes uzlabošana un telpu pielāgošana darbam epidemioloģiskajos apstākļos
	2 109.00
	112 672.34
	1 672 217.82
	1 786 999.16

	
	Kopā
	113 855.03
	2 168 940.62
	2 102 917.82
	4 385 713.47



Slimnīca ir klasificēta vispārējās valdības sektorā un tā ar savu saimniecisko un finanšu darbību ietekmē vispārējās valdības budžeta bilanci. Informatīvajā ziņojumā minētās aktivitātes tiks iekļautas Slimnīcas izdevumos sekojoši:
Fiskālā ietekme uz vispārējās valdības sektora budžetu

	Nr.p.k.
	Projekts
	Izpilde uz 31.12.2021 
	Izpilde uz 31.12.2022.
	2023.gadā plānotā izpilde
	Pavisam kopā

	1
	Siltumapgādes mezgla atjaunošana un pārbūve
	17 539.77
	1 094 937.96
	228 000.00
	1 340 477.73

	2
	Vēsturiskā 21.korpusa energoefektivitātes uzlabošana un telpu pielāgošana PSKUS ambulatoro pakalpojumu sniegšanai
	26 873.37
	248 588.84
	173 364.62
	448 826.83

	3
	PSKUS teritorijas labiekārtošana
	67 332.89
	460 256.48
	0.00
	527 589.37

	4
	Vēsturiskā 5.korpusa energoefektivitātes uzlabošana un telpu pielāgošana darbam epidemioloģiskajos apstākļos
	2 109.00
	112 672.34
	1 026 324.73
	1 141 106.07

	 
	Plānotais faktiskais izlietojums – saistības par uzdevuma izpildi
	113 855.03
	1 916 455.62
	1 427 689.35
	3 458 000.00




2. PRIEKŠLIKUMI TURPMĀKAJAI RĪCĪBAI

[bookmark: _Hlk121816493]Ņemot vērā šajā Informatīvajā ziņojumā minētos apstākļus, VM informē, ka Slimnīca 2021. gadā un 2022. gadā piešķirto finansējumu Projekta īstenošanai 3 458 000 euro apmērā, kas apstiprināts saskaņā ar Ministru kabineta 2021. gada 18. marta protokola Nr.28 42.§ “Informatīvais ziņojums “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”  2. punktu, līdz 2022.gada 31.decembrim ir apguvusi 2 030 311 euro apmērā. Savukārt Projekta ietvaros 2021.gadā un 2022.gadā neapgūto finansējumu 1 427 689 euro apmērā, VM lūdz atļauju izlietot 2023.gadā, nemainot augstas gatavības projekta finansējuma izlietojuma mērķi.
Vienlaicīgi VM informē, ka Slimnīcai Projekta īstenošanai 2021.gadā tika piešķirts finansējums 1 211 170 euro apmērā (līdz 2021.gada beigām tika apgūti 113 855 euro) un 2022.gadā piešķirts finansējums 2 246 830 euro apmērā (līdz 2022.gada beigām apgūti 1 916 456 euro). Savukārt 2023.gadā plānots apgūt 2021. un 2022.gadā piešķirto, bet neapgūto finansējumu 1 427 689 euro apmērā.
Ņemot vērā iepriekš minēto, VM aicina Ministru kabinetu atbalstīt priekšlikumu par Projekta īstenošanas gala termiņa pagarināšanu līdz 2023.gada 31.decembrim.



Veselības ministre						               	L. Meņģelsone


Iesniedzējs: veselības ministre	                                                    L. Meņģelsone


Vīza: valsts sekretāre                                                     		 I. Dreika

